|  |
| --- |
| **Správa o účasti verejnosti na tvorbe právneho predpisu****Scenár 2: Verejnosť sa zúčastňuje na diskusii o tvorbe právneho predpisu** |
| **Fáza procesu** | **Subfáza** | **Kontrolná otázka** | **Á** | **N** |
| **1. Príprava tvorby právneho predpisu** | 1.1 Identifikácia cieľa | Bol zadefinovaný cieľ účasti verejnosti na tvorbe právneho predpisu?1) | x | ☐ |
| 1.2 Identifikácia problému a alternatív | Bola vykonaná identifikácia problému a alternatív riešení?2)  | Čiastočne |  ☐ |
| 1.3 Identifikácia zainteresovaných skupín a jednotlivcov3) | Bola vykonaná identifikácia zainteresovaných skupín a jednotlivcov?2) | x | ☐ |
| **2. Informovanie verejnosti o tvorbe právneho predpisu** | 2.1 Rozsah informácií | Boli verejnosti poskytnuté informácie o probléme, ktorý má predmetný právny predpis riešiť? | x | ☐ |
| Boli verejnosti poskytnuté informácie o cieli účasti verejnosti na tvorbe právneho predpisu spolu s časovým rámcom jeho tvorby? | x | ☐ |
| Boli verejnosti poskytnuté informácie o plánovanom procese tvorby právneho predpisu? |   | x |
| 2.2 Kontinuita informovania | Boli verejnosti poskytnuté relevantné informácie pred začatím tvorby právneho predpisu? | x | ☐ |
| Boli verejnosti poskytnuté relevantné informácie počas tvorby právneho predpisu? | ☐ | x |
| Boli verejnosti poskytnuté relevantné informácie aj po ukončení tvorby právneho predpisu? | x |  ☐ |
| 2.3 Kvalita a včasnosť informácií | Boli relevantné informácie o tvorbe právneho predpisu verejnosti poskytnuté včas? | x | ☐ |
| Boli relevantné informácie o tvorbe právneho predpisu a o samotnom právnom predpise poskytnuté vo vyhovujúcej technickej kvalite?4) | ☐ | x |
| 2.4 Adresnosť informácií | Boli zvolené komunikačné kanály dostatočné vzhľadom na prenos relevantných informácií o  právnom predpise smerom k verejnosti?  | x | ☐ |
| **3. Účasť verejnosti na tvorbe právneho predpisu** | 3.1 Zapojení aktéri5) | Predstavujú zapojení aktéri reprezentatívnu vzorku zainteresovaných skupín a jednotlivcov? | x | ☐ |
| 3.2 Spätná väzba | Bola zapojeným aktérom odoslaná spätná väzba ako bolo s ich návrhom naložené?  | x |  |
| 3.3 Zapracovanie návrhov zapojených aktérov | Boli návrhy zo strany zapojených aktérov zapracované do návrhu právneho predpisu?  | Čiastočne  |   |
| 3.4 Naplnenie cieľov a očakávaní | Boli splnené ciele a očakávania od účasti verejnosti na tvorbe právneho predpisu na strane predkladateľa právneho predpisu? | x |   |
| 3.5 Výstup procesu tvorby právneho predpisu | Bolo zapojeným aktérom umožnené pripomienkovať správu o účasti verejnosti na tvorbe právneho predpisu? | x | ☐ |
| **4. Vyhodnotenie procesu tvorby právneho predpisu** | 4.1 Hodnotenie procesu | Bolo vykonané hodnotenie procesu tvorby právneho predpisu? | x | ☐ |
| Bola zverejnená hodnotiaca správa procesu tvorby právneho predpisu?6) | x | ☐ |
| Bol splnený cieľ účasti verejnosti na tvorbe právneho predpisu? | x |   |

 **Príloha č.1:** k Správe o účasti verejnosti na tvorbe právneho predpisu

**Hodnotiaca správa procesu tvorby zákona,**

**ktorým sa mení a dopĺňa zákon č. 9/2010 Z. z. o sťažnostiach v znení neskorších predpisov**

Úrad vlády SR, ako ústredný orgán štátnej správy pre kontrolu vybavovania sťažností, na základe vlastnej iniciatívy zvážil v roku 2015 potrebu vykonať zmeny niektorých ustanovení zákona č. 9/2010 Z. z. o sťažnostiach v znení neskorších predpisov (ďalej len „*zákon č. 9/2010 Z. z.*“) vo forme jeho novely. Táto úvaha sa premietla do Plánu legislatívnych úloh vlády SR na rok 2015, ktorýmbolo Úradu vlády SR na mesiaci november 2015 pod bodom č. 13 stanovené pripraviť a na rokovanie vlády SR predložiť „*Návrh zákona, ktorým sa mení a dopĺňa zákon č. 9/2010 Z. z. o sťažnostiach v znení zákona č. 289/2012 Z. z.“.* Cieľom novely predmetného zákona bolo na základe skúseností z aplikačnej praxe odstránenie jeho systémových a vecných nedostatkov a zároveň aktualizácia jeho znenia na základe prijatých právnych noriem, ktoré mohli mať vplyv na postup, resp. spôsob prešetrovania a vybavovania sťažností.

Zákon č. 9/2010 Z. z., je právny predpis ktorý má zabezpečovať ochranu individuálnych práv fyzických osôb a právnických osôb, porušovaných alebo ohrozovaných činnosťou alebo nečinnosťou orgánov verejnej správy. Vzhľadom na uvedené Úrad vlády SR v úvode procesu prípravy novely uvedeného zákona, oslovil zástupcov celkovo 49 vybraných subjektov, medzi ktorými boli aj zástupcovia verejnosti, a to konkrétne:

- verejnosť zastúpená pánom Ondrejom Dostálom, oslovená na základe predchádzajúcich skúseností s jej aktivitou v oblasti prípravy novely zákona č. 85/1990 Zb. o petičnom práve v znení neskorších predpisov v roku 2014;

- odborná organizácia VIA IURIS, oslovená na základe ňou deklarovanej pôsobnosti, zameranej na obhajobu a presadzovanie verejného záujmu, na zabezpečení účasti občanov na správe vecí verejných a na efektívnom fungovaní verejnej moci.

Úrad vlády SR oslovené subjekty informoval listom zo dňa 27. 11. 2014 o úmysle novelizovať v roku 2015 zákon č. 9/2010 Z. z., zoznámil ich s cieľom tejto novelizácie a požiadal o predloženie ich vlastných návrhov s uvedením dôvodov novelizácie citovaného zákona, a to v lehote do 31. 12. 2014. Väčšina oslovených subjektov vrátane zástupcov verejnosti uvedenej žiadosti vyhovela. Veľké množstvo a rôznorodosť predložených podkladov vyžadovalo podrobnú analýzu ich obsahu a preskúmanie možných dôsledkov ich aplikovania v praxi, čo vo svojich dôsledkoch spomalilo proces prípravy novely citovaného zákona, a preto predseda vlády SR na základe žiadosti predĺžil lehotu na predloženie predmetného návrhu zákona na rokovanie vlády SR do 31. 12. 2016.

Na základe vybraných častí vlastných návrhov, ako aj návrhov oslovených subjektov pripravil Úrad vlády SR návrh predkladanej novely zákona č. 9/2010 Z. z. s množstvom zmien v doterajšom postupe pri podávaní, posudzovaní, prešetrovaní a vybavovaní sťažností, ako aj v stanovovaní kompetencií na konanie v uvedenej oblasti. Vzhľadom na rozsah uvedenej činnosti bol tento návrh dokončený do konca mesiaca jún 2016, pričom následne boli k nemu pripravované ďalšie dokumenty v zmysle čl. 17 ods. 1 Legislatívnych pravidiel vlády SR. O rozsahu a spôsobu využitia poskytnutých návrhov v priebehu prípravy novely zákona č. 9/2010 Z. z., Úrad vlády SR oslovené subjekty neinformoval a o ďalšiu spoluprácu v danej veci ich nepožiadal.

V súlade s ustanovením § 9 zákona č. 400/2015 o tvorbe právnych predpisov a o Zbierke zákonov Slovenskej republiky a o zmene a doplnení niektorých zákonov, platným od 01. 04. 2016, zverejnil Úrad vlády SR dňa 01. 08. 2016 na portáli predbežnú informáciu o pripravovanom návrhu zákona, ktorým sa mení a dopĺňa zákon č. 9/2010 Z. z.

Na návrh a v spolupráci s Úradom splnomocnenca **vlády SR** pre rozvoj občianskej spoločnosti Úrad vlády SR na spoločnom rokovaní dňa 10. 08. 2016 informoval vybraných zástupcov verejnosti o rozsahu a charaktere pripravovanej novely zákona č. 9/2010 Z. z. spolu s odôvodnením procesu jej tvorby a jej obsahu. Zároveň bol verejnosti poskytnutý spracovaný návrh novely zákona č. 9/2010 Z. z. s určenou lehotou na predloženie návrhov na jej doplnenie alebo úpravu ešte pred zaradením novely do medzirezortného pripomienkového konania, čo však nevyužila. Verejnosť svoje pripomienky a návrhy v predmetnej veci následne uplatnila v rámci uvedeného pripomienkového konania.